
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 467 


18 Ιουνίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός ως παραδοσιακού του προσφυγικού 
οικισμού του δήμου Νέας Φιλαδέλφειας (Ν. Αττι¬ 
κής) και καθορισμός ειδικών όρων και περιορισμών 
δόμησης αυτού. 1 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού τριών χι¬ 
λιάδων εκατόν τριάντα τετρ. μέτρων (3.130,00τ.μ.) 
στη θέση «Κεντερές» περιοχής Δ.Δ. Αρδαμερίου 
Δήμου Κορωνείας, Νομού Θεσσαλονίκης. 2 


ΔΙ ΑΤΑΓΜΑΤ Α 

(ΐ) 

Χαρακτηρισμός ως παραδοσιακού του προσφυγικού οικι¬ 
σμού του δήμου Νέας Φιλαδέλφειας (Ν. Αττικής) και κα¬ 
θορισμός ειδικών όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις του άρθρου 4 παρ. 1 του Ν. 1577/1985 
«Γενικός Οικοδομικός Κανονισμός» (Α' 244) (άρθρο 110 
του Κώδικα Βασικής Πολεοδομικής Νομοθεσίας, που κυ¬ 
ρώθηκε με το άρθρο μόνο του κωδικοποιημένου Π.Δ/τος 
της 14/24.7.1999 (Δ' 580), όπως το άρθρο αυτό αντικατα- 
στάθηκε με το άρθρο 3 του Ν. 2831/2000 «Τροποποίηση 
των διατάξεων του Ν. 1577/ 1985 "Γενικός Οικοδομικός 
Κανονισμός" και άλλες πολεοδομικές διατάξεις» (Α' 140). 

2. - Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέθηκε 
με το άρθρο 27 του Ν. 2081/1992 (Α' 154) και αντικαταστάθη- 
κε μετηνπαραγ. 2ατου άρθρου 1 του Ν. 2469/1997 (Α' 38). 

3. - Τις διατάξεις της παρ. 9β του άρθρου 25 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

4. -Την υπ’αριθμ.Δ17α/10/30/Φ.2.2.1/23.5.2000 απόφα¬ 
ση του Πρωθυπουργού και του Υπουργού Περιβάλ¬ 
λοντος, Χωροταξίας και Δημοσίων Έργων «Ανάθεση αρ¬ 
μοδιοτήτων Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Αθανάσιο Αλευρά και 
Ηλία Ευθυμιόπουλο» (Β' 664). 


5. - Την 104/2000 γνωμοδότηση του δημοτικού συμβου¬ 
λίου Νέας Φιλαδέλφειας. 

6. - Τις από 14.2.2000 και 3.4.2000 αιτιολογικές εκθέσεις 
-εισηγήσεις της Δ/νσης Πολεοδομικού Σχεδιασμού - Τμή¬ 
μα Παραδοσιακών Οικισμών. 

7. - Τις 25/2000 και 95/2000 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

8. - Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. - Την 55/2001 γνωμοδότηση του Συμβουλίου της Επι¬ 
κράτειας με πρόταση του Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Χαρακτηρίζεται ως παραδοσιακός ο προσφυγικός οικι¬ 
σμός του δήμου Ν. Φιλαδέλφειας (Ν. Αττικής) που περι¬ 
κλείεται από τις οδούς Τυάννων, Αφών Γεωργιάδη, Αττά¬ 
λειας, Καππαδοκίας, Φωκών, Ιωνίας, Φαναριού, παράλλη¬ 
λος Ποδονίφτη (αδιάνοικτος δρόμος), Ειρήνης, Ν. 
Τρυπιά, Εθν. Αντιστάσεως, Κοιμ. Θεοτόκου, Βρυούλων, 
Μαιάνδρου και Τυάννων και φαίνεται με διακεκομμένη 
μπλέ γραμμή στο σχετικό πρωτότυπο διάγραμμα,σε κλί¬ 
μακα 1:5.000,που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 7201/2001 
πράξη του και που αντίπυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Στον κατά το προηγούμενο άρθρο, παραδοσιακό προ- 
σφυγικό οικισμό καθορίζονται χρήσεις γής ως εξής: 

1. Στα οικόπεδα που έχουν πρόσωπο επί της Λεωφόρου 
Δεκελείας από τη συμβολή της με τις οδούς Ειρήνης και 
Νίκου Τρυπιά έως τη διασταύρωση της με τις οδούς Ατ¬ 
τάλειας και Αφών Γεωργιάδη, επί της οδού Αγ. Τριάδος 
και βρίσκονται σταΟ.Τ. 65,68,69,70,71,72, επίτηςοδού 
Προύσσης και βρίσκονται στα Ο.Τ. 62,63,64,65,66,67, ε¬ 
πί της οδού Χρυσοστόμου Σμύρνης και βρίσκονται στα 
Ο.Τ. 54,55,56,73,77, επίτης οδού Φωκών και βρίσκονται 
στα Ο.Τ. 75 και 77, επί της οδού Ειρήνης και βρίσκονται 
στα Ο.Τ. 54 και 55, επίτης οδού Πίνδου και βρίσκονται στα 
Ο.Τ. 28, 31 και 41 και επί της οδού Φαναριού και βρίσκο¬ 
νται στα Ο.Τ. 59 και 64 καθορίζονται χρήσεις γενικής κα¬ 
τοικίας, όπως προσδιορίζονται από το άρθρο 3 του από 
23.2.1987π.δ/γματος (Δ’ 166) με εξαίρεση : 

- Ξενοδοχεία μέχρι 100 κλινών και ξενώνες 

- Επαγγελματικά εργαστήρια χαμηλής όχλησης 

- Πρατήρια βενζίνης 

- Αθλητικές εγκαταστάσεις 

- Κτίρια,γήπεδα στάθμευσης 

Στις παραπάνω περιοχές απαγορεύονται μπάρ,μουσι¬ 
κά κέντρα με ζωντανή ηλεκτρονική μουσική. 

2. Στα οικόπεδα που έχουν πρόσωπο επί της οδού Βρυ- 
ούλων από την Πλατεία Πατριάρχου μέχρι τη συμβολή 
της με την οδό Κοιμ. Θεοτόκου και επί της οδού Εθνικής Α¬ 
ντιστάσεως (πρώην Κίου) και βρίσκονται στα Ο.Τ. 19 και 
24 επιπλέον των χρήσεων της παραγράφου 1 επιτρέπο¬ 
νται τα επαγγελματικά παραδοσιακά εργαστήρια χαμη¬ 
λής όχλησης (ζωγραφικής και αγιογραφίας ξυλογλυπτι¬ 
κής, εκτυπώσεων, βιβλιοδεσίας, χειροτεχνίας κλπ) με 
σύμφωνη γνώμη της αρμόδιας Επιτροπής Πολεοδομικού 
και Αρχιτεκτονικού Ελέγχου (ΕΠΑΕ) και της Επιτροπής 
Καταστημάτων Δήμου Νέας Φιλαδέλφειας. 

3. Στα οικόπεδα που έχουν πρόσωπο επί της οδού Σάρ- 
δεων και ειδικότερα μεταξύ της Πλατείας Πατριάρχου και 
της οδού Κοιμ. Θεοτόκου, επιπλέον των χρήσεων της 
προηγουμένης παρ. 2 επιτρέπεται και η χρήση αθλητικών 
εγκαταστάσεων στο γήπεδο ΙΩΝΙΚΟΥ ως ευρίσκεται σή¬ 
μερα. 

4. Στα οικόπεδα που έχουν πρόσωπο επί της οδού Νικο¬ 
λάου Τρυπιά και βρίσκονται στα Ο.Τ. 9, 10,11,12, 13, 22, 
22α, 23, 24, 25, 27, 32 επιπλέον των χρήσεων της παρα- 
γρ. 1 του παρόντος επιτρέπεται η χρήση αθλητικών εγκα¬ 
ταστάσεων στο γήπεδο του ΙΩΝΙΚΟΥ ως ευρίσκεται σή¬ 
μερα, καθώς και η χρήση επαγγελματικών εργαστηρίων 
χαμηλής όχλησης μετά από σύμφωνη γνώμη της ΕΠΑΕ 
καιτης Επιτροπής Καταστημάτων Δήμο Ν. Φιλαδέλφειας. 

Επιπλέον στα οικόπεδα που έχουν πρόσωπο επί της ο¬ 
δού Ν. Τρυπιά και βρίσκονται στα Ο.Τ. 9, 10, 11, 12, 13 α¬ 
παγορεύεται η χρήση μπάρ, σφαιριστηρίων, καφενείων, 
αναψυκτηρίων, μουσικών κέντρων. 

5. Στα οικόπεδα που έχουν πρόσωπο επί της οδού Κοι¬ 
μήσεως Θεοτόκου, και βρίσκονται στα Ο.Τ. 27,32, 42, 43 
και επί της οδού Μαιάνδρου και βρίσκονται στα Ο.Τ. 33, 
46, 47, 51,52, 53 επιτρέπονται οι χρήσεις γενικής κατοι¬ 
κίας όπως προσδιορίζονται από το άρθρο 3 του από 
23.2.1987 Π.Δ/τος (Δ' 166) με εξαίρεση : 

- Ξενοδοχεία μέχρι 100 κλινών ή ξενώνες 

- Εμπορικά καταστήματα πλην αυτών που εξυπηρετούν 
τις καθημερινές ανάγκες των κατοίκων της περιοχής (πα¬ 
ντοπωλείο,φαρμακείο,χαρτοπωλείο κλπ). 

- Γ ραφεία,τράπεζες,ασφάλειες 

- Εστιατόρια 

- Αναψυκτήρια 

- Πρατήρια βενζίνης 

- Αθλητικές εγκαταστάσεις 

- Κτίρια,γήπεδα στάθμευσης 

Τα επαγγελματικά εργαστήρια χαμηλής όχλησης επι¬ 
τρέπονται μόνο μετά από σύμφωνη γνώμη της αρμόδιας 
ΕΠΑΕ καιτης Επιτροπής Καταστημάτων του δήμου Νέας 
Φιλαδέλφειας. 

Στις παραπάνω περιοχές απαγορεύονται μπάρ και μου¬ 
σικά κέντρα με ζωντανή ηλεκτρονική μουσική. 

6. Στα οικόπεδα που έχουν πρόσωπο επί της Πλατείας 
Πατριάρχου και βρίσκονται στα Ο.Τ. 1, 2, 19, 20, 59, 64, 
65, 69 επιτρέπονται χρήσεις «Πολεοδομικού Κέντρου - 
Κεντρικής Λειτουργίας πόλης» όπως προσδιορίζονται α¬ 
πό το άρθρο 4 του από 23.2.1987 (Δ' 166) με εξαίρεση: 

- Μπάρ, σφαιριστήρια, λέσχες 

- Κέντρα διασκέδασης αναψυχής 

- Επαγγελματικά εργαστήρια κάθε φύσης ανεξαρτήτως 
του βαθμού όχλησης 

- Κτίρια, γήπεδα στάθμευσης 

- Πρατήρια βενζίνης 


- Αθλητικές εγκαταστάσεις 

- Εγκαταστάσεις μέσων μαζικών μεταφορών 

7. Στα οικόπεδα που έχουν πρόσωπο επί της Πλατείας 
Κωνσταντινουπόλεως και βρίσκονται στα Ο.Τ. 35, 36, 37, 
38, 39, 40, 50 επιτρέπονται οι χρήσεις γενικής κατοικίας, 
όπως προσδιορίζεται από το άρθρο 3 του από 23.2.1987 
Π.Δ/τος (Δ' 166) με εξαίρεση: 

- Ξενοδοχεία 

- Αθλητικές εγκαταστάσεις 

- Πρατήρια βενζίνης 

- Κτίρια, γήπεδα στάθμευσης 

- Επαγγελματικά εργαστήρια 

- Μπάρ, σφαιριστήρια, λέσχες 

8. Στα οικόπεδα του Ο.Τ. 30 που έχουν πρόσωπο επί της 
πλατείας Κωνσταντινουπόλεως επιτρέπονται οι χρήσεις 
της παρ. 6 του παρόντος με εξαίρεση: 

- Ξενώνες, ξενοδοχειακές εγκαταστάσεις 

- Εγκαταστάσεις εμπορικών εκθέσεων 

9. Στους λοιπούς οικοδομήσιμους χώρους επιτρέπεται η 
χρήση αμιγούς κατοικίας,όπως προσδιορίζεται από τις 
διατάξειςτου άρθρου 2του από 23.2.1987 Π.Δ/τος (Δ' 166). 

Άρθρο 3 

Οι όροι και περιορισμοί δόμησης του παραπάνω παρα¬ 
δοσιακού οικισμού ορίζονται ως εξής : 

1 .α Τα ελάχιστα όρια εμβαδού και προσώπου των οικο¬ 
πέδων ορίζονται ως εξής: 

Ελάχιστο πρόσωπο: δέκα (10.00) μέτρα 

Ελάχιστο εμβαδόν: διακόσια (200.00) τ.μέτρα 

β. Κατά παρέκκλιση του προηγουμένου εδαφίου άρτια 
και οικοδομήσιμα θεωρούνται τα οικόπεδα: 

ι) τα οποία στις 9.6.1973 είχαν: 

Ελάχιστο πρόσωπο: έξι (6,00) μέτρα 

Ελάχιστο εμβαδόν: εκατό δώδεκα και μισό (112,50) τ. 
μέτρα 

ιι) με όποιες διαστάσεις και εμβαδόν παραχωρήθηκαν. 

2. Τα προβλεπόμενα από το ισχύον ρυμοτομικό σχέδιο 
προκήπια διατηρούνται,όπως και όπου αυτά προβλέπονται. 

3. Το μέγιστο ποσοστό κάλυψης των οικοπέδων ορίζε¬ 
ται σε εξήντα τοις εκατό (60%) της επιφάνειας τους. 

Για οικόπεδα τα οποία στις 9.6.1973 ήταν αδόμητα και 
για τα οποία προβλεπόταν από το εγκεκριμένο σχέδιο 
προκήπιο το μέγιστο ποσοστό κάλυψης ορίζεται σε σα¬ 
ράντα τοις εκατό (40%) της επιφάνειας τους. 

4. Συντελεστής δόμησης: ένα και τέσσερα δέκατα (1,4). 

5. Ως προς τη θέση του κτιρίου μέσα στο οικόπεδο, για 
τις πλάγιες και πίσω αποστάσεις από τα όρια, εξετάζονται 
τα όρια ένα προς ένα, με τη δυνατότητα το ανεγερθησό- 
μενο κτίριο ή να ακολουθείτο περίγραμμα του κτίσματος 
ως παρεχωρήθη ή να τοποθετείται σε απόσταση από το ό¬ 
ριο Δ=2,50 μ. 

Αν δεν εξασφαλίζεται μήκος όψης 9,00 μ., το κτίσμα δύ- 
ναται να εφάπτεται σε ένα από τα πλάγια όρια ή και στα 
δύο πλάγια όρια, ώστε να εξασφαλισθεί το μήκος όψης 
των 9,00 μ. 

Η επαφή του κτίσματος με τα πλάγια όρια στο ισόγειο 
μόνο, στην περιοχή του πολεοδομικού κέντρου καιτης γε¬ 
νικής κατοικίας, επιτρέπεται μόνο στην περίπτωση που 
στο όμορο οικόπεδο έχει ανεγερθεί κτίριο εν επαφή με το 
όριο αυτό και με τοπική υποχώρηση των αντίστοιχων τμη¬ 
μάτων των όψεων. 

6. Μέγιστος αριθμός ορόφων: τρεις (3), δηλαδή ισόγειο 
και δύο όροφοι υπέρ το ισόγειο. 

7. Το μέγιστο επιτρεπόμενο ύψος των κτιρίων ορίζεται: 

α) για οικόπεδα με χρήση αμιγούς κατοικίας δέκα και μι¬ 
σό (10,50) μέτρα. 

β) για οικόπεδα με χρήση γενικής κατοικίας και πολεο- 
δομικού κέντρου έντεκα και μισό (11,50) μέτρα. 

8. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή τετράριχτης κεραμοσκεπούς 
στέγης με μέγιστο ύψος δύο (2) μέτρα. 

9. Αφετηρία μέτρησης του ύψους ορίζεται αυτή του υ¬ 
φισταμένου κρασπέδου, ως ειδικότερα ορίζεται στη βε¬ 
βαίωση υψομέτρου του δήμου. Δεν επιτρέπεται η υπερύ- 
ψωσητου δαπέδου του ισογείου να υπερβαίνει το ένα (1) 
μέτρο από το προαναφερθέν υψόμετρο του δήμου, η ο¬ 
ποία (υπερύψωση) δίδεται για λόγους λειτουργικούς και 
προσαρμογής στα παραδοσιακά πρότυπα του οικισμού. 
Η υπερύψωση αυτή εμπεριέχεται στα καθορισμένα ανώ¬ 
τατα επιτρεπόμενα ύψη των οικοδομών. 

10. Το ελεύθερο ύψος ορόφου για κύρια χρήση δεν επι¬ 
τρέπεται να είναι μικρότερο των 2,70 μ., για ισόγειο κατά¬ 
στημα των 3,00 μ. και για βοηθητικούς χώρους που κατα¬ 
σκευάζονται στο υπόγειο κατά τις ισχύουσες διατάξεις. 

11. Το συνολικό μήκος της όψης του κάθε κτιρίου εναρ¬ 
μονίζεται με αυτό του προϋπάρχοντος και έως το συνολι¬ 
κό μήκος των 15 μ. Σε περιπτώσεις όψεων συνολικού μή¬ 
κους άνω των 15 μ. επιβάλλεται η διάσπαση της ενιαίας ε¬ 
πιφάνειας της όψης με οπισθοχώρηση μέρους της όψης 
από την οικοδομική γραμμή, μετά από έγκριση της ΕΠΑΕ. 

12. Απαγορεύεται η κατασκευή ορόφων σε εσοχή από 
τη γραμμή δόμησης καθόλο το μήκος της κύριας όψης 
του (ρετιρέ.).Δύναται όμως να κατασκευασθεί γωνιακός 
εξώστης, σύμφωνα μεταπαραδοσιακάπρότυπατουπρο- 
σφυγικού οικισμού της Νέας Φιλαδέλφειας. Σε περίπτω¬ 
ση κατασκευής γωνιακού υπαίθριου εξώστη στον τελευ¬ 
ταίο όροφο, απαγορεύεται η στέγαση αυτού. 

13. Απαγορεύεται η κατασκευή κτιρίων επί υποστυλω¬ 
μάτων (ρίΐοίίε). 

14. Η ΕΠΑΕ μπορεί να χορηγεί προέγκριση όσον αφορά 
τη θέση και τη διάταξη των όγκων των οικοδομών μέσα 
στο οικόπεδο, ανάλογα με τη μορφή των οικοπέδων και σε 
σχέση πάντα με τις όμορες ιδιοκτησίες, σε προσχέδια με¬ 
λέτης, τοπογραφικό διάγραμμα και φωτογραφίες που υ¬ 
ποβάλλονται από τους μελετητές. 

15. Η ΕΠΑΕμπορείνα μεταβάλλειτη θέση της οικοδομής 
ή των οικοδομών μέσα στο οικόπεδο, εφόσον κριθεί απα¬ 
ραίτητο, για λόγους διατήρησης της θέσης της παλαιάς οι¬ 
κοδομής, γειτνίασης με μνημείο ή διατηρητέο κτίριο, σύν¬ 
θεσης των όγκων και γενικότερα για την διατήρηση του πα¬ 
ραδοσιακού χαρακτήρατου προσφυγικού οικισμού. 

Άρθρο 4 

Σύνθεση - Διάταξη κτιρίων - Μορφολογικά στοιχεία. 

1. Η ογκοπλαστική μορφή των κτιρίων προσεγγίζει τα 
παραδοσιακά πρότυπα των προσφυγικών κατοικιών ως 
προς τη σύνθεση, τη διάταξη πλήρων και κενών, την κλί¬ 
μακα και γενικότερα τις αναλογίες των όγκων αυτών. 

2. Στέγες 

α) Επιβάλλεται η κατασκευή στέγης για όλα ανεξαιρέτως 
τα κτίρια. Η στέγη είναι απλής μορφής κατά τα παραδο¬ 
σιακά πρότυπα, με επικάλυψη κεραμιδιού χρώματος κόκκι¬ 
νου και με διακοσμητικά ξύλινα φουρούσια ανά 1,5 ως 2 μ. 

β) Η στέγη επιβάλλεται να προεξέχει του κτιρίου από 
0,40 έως 0,70 μ. κατά τα παραδοσιακά πρότυπα και είναι 
υποχρεωτική έστω και αν στο μέλλον προβλέπεται η κα¬ 
τασκευή επί πλέον ορόφου πάνω από το κατασκευαζόμε- 
νο τμήμα της οικοδομής. 

γ) Απαγορεύεται μέσα στον όγκο της στέγης η δημιουργία 
χώρου σοφίτας και παραθύρων αερισμού ή και φωτισμού. 

3. Στέγαστρα 

Απαγορεύεται κάθε μόνιμη ή ημιμόνιμη ή πρόσκαιρη 
κατασκευή που εξέχει της οικοδομικής γραμμής του κτι¬ 


ρίου εκτός των ανοικτών εξωστών, όπως αυτοί περιγρά- 
φονται στο παρόν, και των ειδικών στεγάστρων των κατα¬ 
στημάτων. Τα υλικά των στεγάστρων αυτών είναι από σί¬ 
δερο (αποκλεισμένου του αλουμινίου) και επικάλυψη από 
διαφανές υλικό (γυαλί, πολυκαρβονικό κλπ) με παραδο¬ 
σιακές μορφές στήριξης (φουρούσια) ή και ανάρτηση. 
Την τελική μορφή των στεγάστρων και τα υλικά κατα¬ 
σκευής τους εγκρίνει η αρμόδια ΕΠΑΕ. 

4. Εξώστες 

Επιτρέπεται η κατασκευή ανοικτών εξωστών ανεξαρτή¬ 
τως χρήσης γής του οικοπέδου. Το πλάτος των εξωστών 
δεν μπορεί να υπερβαίνει το 1,50 μ. το δε μήκος τους τα 
3,00 μ., με τη δυνατότητα διάσπασηςτου μήκουςτους με¬ 
τά από υπόδειξη της ΕΠΑΕ, χωρίς να παρεκκλίνει των δια¬ 
τάξεων του ΓΟΚ. Επιτρέπεται η δημιουργία ημιυπαίθριων 
χώρων μόνο εντεύθεν του προβλεπόμενου εξώστη και σε 
βάθος μέχρι 1,5 μ. 

Τα κιγκλκιδώματατων εξωστών είναι ξύλινα ή σιδερένια 
μετά από υπόδειξη της ΕΠΑΕ. 

Απαγορεύονται τα συμπαγή στηθαία από οποιοδήποτε 
υλικό (μπετόν, κρύσταλλο κλπ) και τα οριζόντια στοιχεία. 

5. Επεξεργασία Όψεων 

α) Η τελική επεξεργασία των εξωτερικών όψεων των κτι¬ 
ρίων διαμορφώνεται κατά τα παραδοσιακά πρότυπα, ως 
προς τις αναλογίες πλήρων και κενών, ως προς τη σύνθε¬ 
ση των υλικών και ως προς τη χρωματική επεξεργασία και 
εναλλαγή αυτών, η οποία πραγματοποιείται σύμφωνα με 
τις υποδείξεις της ΕΠΑΕ. 

β) Τα εξώφυλλα είναι μόνο ανοιγόμενα ξύλινα, ενώ τα ε¬ 
σωτερικά κουφώματα δύνανται να είναι ανοιγόμενα ή συ¬ 
ρόμενα (χωνευτά), βαμμένα κατά τα παραδοσιακά πρό¬ 
τυπα, με οριζόντια εξωτερικά κάίτια. 

γ) Στα ανοίγματα των όψεων επιβάλλεται να τονίζεται ο 
κατακόρυφος άξονας, ενώ στα ισόγεια των κτιρίων με χρή¬ 
ση γενικής κατοικίας ή πολεοδομικού κέντρου, τα ανοίγμα¬ 
τα διαμορφώνονται σύμφωνα με τις λειτουργικές ανάγκες 
τηςχρήσηςτου κτιρίου και μετά σύμφωνη γνώμη της ΕΠΑΕ. 

δ) Σε περίπτωση εγκατάστασης κλιματιστικών μηχανημά¬ 
των, αυτή δεν είναι εμφανής στις κύριες όψεις των κτιρίων. 

ε) Απαγορεύεται η τοποθέτηση φωτεινών επιγραφών 
στη στέγη του κτιρίου, στις περιφράξεις του οικοπέδου, ή 
του ακαλύπτου. 

Απαγορεύεται επίσης η τοποθέτηση επιγραφών ή δια¬ 
φημίσεων σε κοινόχρηστους χώρους, σε δένδρα ή σε 
στύλους. Επιτρέπονται μόνο οι περιορισμένων διαστάσε¬ 
ων επιτοίχιες επιγραφές που πληροφορούν για τυχόν 
χρήση των χώρων των κτιρίων εφόσον αυτές δεν καλύ¬ 
πτουν και δεν παραμορφώνουν τα αρχιτεκτονικά και μορ- 
φολογικά στοιχεία του κτιρίου (στηθαία, εξώστες, παρα- 
στάδες, γείσα, αετώματα κλπ.) 

Κατ’ εξαίρεση επιτρέπεται η τοποθέτηση επιγραφών στο 
ισόγειο των καταστημάτων που περιλαμβάνουν αποκλει¬ 
στικά την επωνυμία καιτο αντικείμενο της δραστηριότητας 
του καταστήματος. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα στις 
προσθήκες έχουν χρώμα σταθερό και συνεχές και αποτε¬ 
λούνται από μεμονωμένα στοιχεία, γράμματα και αριθ¬ 
μούς. Απαγορεύονται οι ξενόγλωσσες επιγραφές χωρίς 
την αναγραφή τους ταυτοχρόνως με ελληνικούς χαρακτή¬ 
ρες , μεγέθους τουλάχιστον ίσου μετά ξένα στοιχεία και με¬ 
τά από έγκριση της ΕΠΑΕ, η οποία εγκρίνει και τις διαστά¬ 
σεις, τη μορφή και τη θέση της πινακίδας στο κτίριο. 

6. Εγκαταστάσεις 

Για κάθε νέα οικοδομή είναι υποχρεωτική η εγκατάστα¬ 
ση κεντρικής θέρμανσης με πρόβλεψη δικτύου καυσίμου 
αερίου καθώς και μίας και μόνο κεντρικής κεραίας τηλεό- 




4052 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ρασης. Σε περίπτωση τοποθέτησης δορυφορικής κεραί¬ 
ας τηλεόρασης, αυτή τοποθετείται υποχρεωτικά στο έ¬ 
δαφος στο πίσω μέρος του ακάλυπτου τμήματος του οι¬ 
κοπέδου, χωρίς να κόβονται δένδρα. Σε περίπτωση εγκα¬ 
τάστασης, από τον δήμο ή άλλο δημοτικό ή δημόσιο 
οργανισμό, κεντρικού δικτύου τηλεόρασης εθνικού και/ή 
διεθνούς δικτύου , η σύζευξη των ιδιοκτησιών με τα πα¬ 
ραπάνω δίκτυα είναι δυνητική. Με απόφαση του δημοτι¬ 
κού συμβουλίου, καταργούνται και καθαιρούνται / ξηλώ¬ 
νονται όλες οι κεραίες που αντίκεινται στις διατάξεις του 
παρόντος. Η απόφαση του δημοτικού συμβουλίου εκδί- 
δεται εντός εξαμήνου από την εγκατάσταση του κεντρι¬ 
κού δικτύου τηλεόρασης και θέτει χρονικό όριο σύζευξης 
ένα εξάμηνο για κάθε ιδιοκτησία, μετά την παρέλευση του 
οποίου η καθαίρεση / αποξήλωση των παλαιών κεραιών 
είναι υποχρεωτική και εν ανάγκη εκτελείται από συνερ¬ 
γεία του δήμου με έξοδα των αντίστοιχων ιδιοκτησιών. 

Σε περίπτωση εγκατάστασης ηλιακών θερμοσιφώνων, 
αυτοί τοποθετούνται στο έδαφος στο πίσω μέρος του α¬ 
καλύπτου χώρου του οικοπέδου, χωρίς να κόβονται δέν¬ 
δρα παρά μόνον ύστερα από σύμφωνη γνώμη της ΕΠΑΕ. 
Απαγορεύεται η εγκατάσταση ηλιακών θερμοσιφώνων 
που προεξέχουν από τη στέγη. Κατ’ εξαίρεση είναι δυνα¬ 
τό η ΕΠΑΕ να εγκρίνει την τοποθέτησή τους μέσα στις κλί¬ 
σεις της στέγης με την κατάλληλη διαμόρφωση. 

7. Περιφράγματα 

Τα περιφράγματα κατασκευάζονται σύμφωνα με τις 
διατάξεις του ΓΟΚ. Σε καμία περίπτωση δεν επιτρέπεται 
το συμπαγές τμήμα του περιφράγματος να ξεπερνά το έ¬ 
να (1,00) μέτρο ύψος. 

Άρθρο 5 

Γενικές Διατάξεις 

1. Σε περίπτωση ανέγερσης νέου κτιρίου σε όμορα με 
διατηρητέα κτίρια οκόπεδα λαμβάνεται υπ’ όψη η σχέση 
του νέου κτιρίου προς το διατηρητέο σε ότι αφορά τη θέ¬ 
ση του κτιρίου και του ακάλυπτου χώρου, τις αναλογίες 
των όγκων, την ογκοπλαστική οργάνωση κ.ά, προκειμέ- 
νου να αναδεικνύεται αυτό. 

2. Κάθε έργο υποδομής των οργανισμών κοινής ωφέ¬ 
λειας (ΔΕΗ, ΟΤΕκ.λπ.) επιβάλλεται να είναι υπόγειο. Η το¬ 
ποθέτηση των μετρητών ηλεκτρικού ρεύματος, όπως και 
κάθε άλλου στοιχείου των παροχών των οργανισμών κοι¬ 
νής ωφέλειας, γίνεται σε θέση μη ορατή από τους κοινό¬ 
χρηστους χώρους. 

3. Γιατην ανέγερση δημόσιων ή δημοτικών κτιρίων, κτι¬ 
ρίων οργανισμών ή νομικών προσώπων δημοσίου ή ιδιω¬ 
τικού δικαίου ή ΟΔΕΠ εφαρμόζονται οι διατάξεις του πα¬ 
ρόντος, η δε ανέγερση πραγματοποιείται μετά από έγκρι¬ 
ση της ΕΠΑΕ. 

4. Δεν επιτρέπεται η μεταφορά συντελεστή δόμησης 
στην περιοχή του άρθρου 1, είτε αυτός προέρχεται από 
την περιοχή αυτή είτε από άλλη. 

5. Σε περίπτωση που διαπιστωθεί οποιαδήποτε αυθαί¬ 
ρετη εργασία στον προσφυγικό οικισμό της Νέας Φιλα¬ 
δέλφειας υποχρεούται η αρμόδια πολεοδομική υπηρεσία 
να κατεδαφίσει αμέσως το αυθαίρετο και σε περίπτωση α¬ 
δυναμίας αυτής, ο δήμος Νέας Φιλαδέλφειας. 

6. Για την τελική θεώρηση της οικοδομικής άδειας, η ο¬ 
ποία είναι απαραίτητη προϋπόθεση για τη σύνδεση του 
κτιρίου με τα δίκτυα της ΔΕΗ - ΕΥΔΑΠ (ύδρευση -αποχέ¬ 
τευση ακαθάρτων από το δήμο), απαιτείται η υποβολή 
φωτογραφιών του κτιρίου και η βεβαίωση της αρμόδιας 
πολεοδομικής υπηρεσίας μετά από αυτοψία που διενερ- 
γείται για την εξακρίβωση της πιστής εφαρμογής των ε¬ 
γκεκριμένων από την αρμόδια ΕΠΑΕ σχεδίων της μελέ¬ 


της, η οποία κοινοποιεί τη σχετική βεβαίωση της στο δή¬ 
μο Νέας Φιλαδέλφειας. 

Άρθρο 6 

1. Οικοδομικές άδειες, που έχουν εκδοθεί μέχρι τη δη¬ 
μοσίευση του παρόντος διατάγματος και δεν έχουν εκτε- 
λεστεί ακόμη ή οι εργασίες οικοδομής, που επιτράπηκαν 
μ’αυτές βρίσκονται στο στάδιο κατασκευής του σκελε¬ 
τού, αναθεωρούνται ως προς τις διατάξεις που αφορούν 
την μορφή του κτιρίου, τα ύψη και τους ορόφους, βάσει 
σχεδίωνπου θα υποβληθούν στην πολεοδομική υπηρεσία 
κατόπιν υποχρεωτικού ελέγχου από την αρμόδια ΕΠΑΕ. 

2. Μετά παρέλευση πενταετίας από τη δημοσίευση του 
παρόντος, υφιστάμενες χρήσεις οι οποίες αντίκεινται 
στις διατάξεις του παρόντος απομακρύνονται οριστικά. 

3. Στις περιπτώσεις καταστρατήγησης ή παραβίασης 
των επιτρεπομένων χρήσεων επιβάλλεται η σφράγιση 
του ακινήτου σύμφωνα με την απόφαση 44242/2361/1989 
των Υπουργών Εσωτερικών και Δημ.Τάξης και Περιβάλ¬ 
λοντος Χωροταξίας και Δημοσίων Έργων (Β’ 380). 

Άρθρο 7 

Παραδοσιακά κτίρια 

Καθορίζονται όροι προστασίας όλων των παλαιών παρα¬ 
δοσιακών κτιρίων του οικισμού, για λόγους διάσωσης της 
πολεοδομικής και αρχιτεκτονικής φυσιογνωμίας ως εξής: 

1. Παραδοσιακό θεωρείται το εκάστοτε αρχικό κτίριο με 
τα επιμέρους αρχιτεκτονικά - καλλιτεχνικά στοιχεία του 
(ελεύθερη διώροφη κεραμοσκεπής διπλοκατοικία,τετρα- 
πλοκατοικία,οκτακατοικία με στοιχεία λαϊκού χαρακτήρα, 
όπως ξύλινες κατασκευές στα γείσα των στεγών, μικροί ε¬ 
ξώστες,φουρούσια, κ.α.), όπως και οι εναρμονιζόμενες 
με αυτό μεταγενέστερες προσθήκες, όχι όμως και τα 
καθ’ύψος ή κατ’επέκταση του κτιρίου υπάρχοντα προ- 
σκτίσματα ή τα στοιχεία και επεμβάσεις πάσης φύσεως 
που αλλοιώνουν το αρχικό κτίριο. 

2. Απαγορεύεταιη κατεδάφιση,καταστροφή ή οποιαδή¬ 
ποτε αλλοίωση των παραδοσιακών κτιρίων του οικισμού, 
όπως επίσης και των επιμέρους αρχιτεκτονικών,καλλιτε¬ 
χνικών και στατικών στοιχείων αυτών. Αιτήσεις για την έκ¬ 
δοση οικοδομικής άδειας για την κατεδάφιση, την ανέ¬ 
γερση νέας και οποιαδήποτε επέμβαση σε υπάρχουσα οι¬ 
κοδομή υπάγονται στις διατάξεις του άρθρου 4 (παρ.4 και 
επόμενες) του ΓΟΚ (Ν.1577, όπως ισχύει). 

3. Εντός οκτώ (8) μηνών από τη δημοσίευση του παρό¬ 
ντος διατάγματος η αρμόδια υπηρεσία του Υπουργείου 
Περιβάλλοντος,Χωροταξίας και Δημοσίων Έργων (Διεύ¬ 
θυνση Πολεοδομικού Σχεδιασμού-Τμήμα Παραδοσιακών 
Οικισμών) πρέπει να ολοκληρώσει τη μελέτη για τη διατή¬ 
ρηση , τη ν προστασία και την ανακαίνιση των αξιόλογων κτι¬ 
ρίων του προσφυγικού οικισμού, προκειμένου αυτά να κη¬ 
ρυχθούν διατηρητέα, σύμφωνα με τις κείμενες διατάξεις. 

Άρθρο 8 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος 

Αθήνα, 11 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΗΛΙΑΣ ΕΥΘΥΜΙΟΠΟΥΛΟΣ 

ΑΠΟΦΑΣΕΙ Σ 

Αριθ. ΔΔ1490 (2) 

Κήρυξη ως αναδασωτέας έκτασης εμβαδού τριών χιλιά¬ 
δων εκατόν τριάντα τετρ. μέτρων (3.130,00 τ.μ.) στη 
θέση «Κεντερές» περιοχής Δ.Δ. Αρδαμερίου Δήμου 
Κορωνείας, Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 3200/55 «Περί διοικητική αποκε- 
ντρώσεως» όπως τροποποιήθηκε και συμπληρώθηκε με 
το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «περί προστασίας των δα¬ 
σών.» και ειδικότερα: 

α) του άρθρου 41 όπως τροποποιήθηκε με τις διατάξεις 
του άρθρου 12 Ν. 2240/1992. 
β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 «Οδηγίες για τις αναδασωτέες ε¬ 
κτάσεις» 

β) 182447/3049/24.9.80 

γ) 154659/24.5.1982 «Αποφάσεις κηρύξεως εκτάσεων 
ως αναδασωτέων». 

5. Το Ν. 2503/1997 «Διοίκηση, οργάνωση, στελέχωση 
της Περιφέρειας». 

6. Την αριθ. 5631/26.7.2000, (ΦΕΚ1339/Β/2000) ορθή ε¬ 
πανάληψη 11.8.2000, απόφαση του Γ.Γ. Περιφ. Κεντρικής 


Μακεδονίας «Ορισμός εισηγητών και μεταβίβαση εξου¬ 
σίας υπογραφής “Με εντολή Γ. Γ. ” αποφάσεων εγγράφων 
και άλλων πράξεων στον Γενικό Διευθυντή, στους Προϊ¬ 
σταμένους Διευθύνσεων και Προϊσταμένους Τμημάτων 
και Γραφείων των Υπηρεσιών της Περιφέρειας». 

7. Την αριθ. 1900/21.5.2001 αναφορά του Δασαρχείου 
Λαγκαδά με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας, αποφασί¬ 
ζουμε: 

Κηρύσσουμε αναδασωτέα με σκοπό την προστασία των 
δασικών εδαφών, την αναδημιουργία του δάσους με φυ¬ 
σική ή τεχνητή αναδάσωση και τη διατήρηση του χαρα¬ 
κτήρα της ως δασικής ώστε να αποκλεισθεί η διάθεσή της 
για άλλο προορισμό την δημόσια δασική έκταση που κα¬ 
λύπτονταν από δάσος δρυός και καταστράφηκε από πυρ¬ 
καγιά σπς 26.3.2001, εμβαδού 3.130,00 τετ. μέτρων, που 
βρίσκεται στη θέση «Κεντερές» περιοχής Δ.Δ. Αρδαμερί¬ 
ου Δήμου Κορωνείας, Ν. Θεσσαλονίκης, προσδιορίζεται 
από τα στοιχεία Α, Β, Γ, Δ, Ε, Ζ, Η, Θ και I και έχει όρια: 

Ανατολικά: Δημόσιο δάσος. 

Δυτικά: Δημόσιο δάσος. 

Βόρεια: Δημόσιο δάσος και ρέμα. 

Νότια: Γεωργική έκταση, 

όπως φαίνεται στο συνημμένο τοπογραφικό διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Μαΐου 2001 

Με εντολή Γενικού Γραμματέα Περιφέρειας 
Ο Διευθυντής Δασών 
ΓΕΩΡΓΙΟΣ ΜΗΤΚΑΣ 

